Muriwai

Muriwai, tamién conoixida como Muriwai Beach, ye una comunidat costera situada a l'ueste d'a Costa d'a rechión d'Auckland en a Isla d'o Norte de Nueva Zelanda. A placha d'arena negra, ideyal ta o surf, y a suya redolada constituyen una popular aria de tiempo libre ta os habitants d'Auckland. Existe una gran colonia con niedos de Morus serrator en as suyas rocas.

 Situación 
Muriwai ye alto u baixo a 17 km a l'ueste de Kumeu, 42 kilometros a o nord-ueste de d'a ciudat d'Auckland, en l'extremo sud d'un brazo de placha de 50 kilometros que remata en a costa d'a mar de Tasmania chusto en a desembocadura d'a badía de Kaipara.
Ye una d'as muitas plachas populars que bi ha en ista zona (estando-ne atras Piha y Karekare), por ixo experimenta un gran creiximiento en a suya población en verano, cuan os habitants d'Auckland vienen a la mar. Administrativament se troba en o districto electoral de Rodney Ward en a rechión d'Auckland.

 Estatisticas 
O censo oficial de 2013 indicaba que o numero residents permanents de Muriwai Beach yera de 1.131 personas. O ingreso medio d'os habitants de Muriwai Beach yera de 39.500$, contimparau con o 29.600$ d'os habitants d'Auckland. Mas d'o 93% d'a población d'a ciudat ye formada por blancos d'orichen europeu. A tasa d'ature yera d'o 4%. "2013 Census QuickStats about a place: Muriwai Beach". Statistics New Zealand.

 Cheolochía
Cheolochicament a playa ye formada d'arena y piedras y antigos materials volcanicos, con muitas concrecions y capas en as suyas paretadas.

A placha de Muriwai tien arena negra, debiu a o suyo conteniu en fierro causau por os antigos volcans d'a zona, incluyindo o gran "volcán Kaipara" que yera situau en o litoral interior en a zona de Kaipara Heads y que esclató fa entre 23 y 16 millons d'anyos. https://researchspace.auckland.ac.nz/handle/2292/4872 L'arena negra se desplazo a o largo d'a costa occidental d'a Isla d'o Norte levada por as corrients marinas. Ista aria ha conservau gran parti d'a suya polideza natural y a suya situación isolada.

 Parque Rechional de Muriwai 
Gran parti d'o terreno situau en l'extremo sud d'a placha fa parti d'o Parque Rechional de Muriwai. Maukatia (Maori Bay), a o sud, ye deseparada de Muriwai Beach por Otakamiro Point, que aculle entre as suyas paretadas y rocas a unica Colonia de Morus serrator d'a rechión. A zona ha estau identificada como una Aria important ta a conservación d'as aus, por BirdLife International. BirdLife International. (2012). Important Bird Areas factsheet: Gannet Island. Downloaded from http://www.birdlife.org on 2012-02-16.

O Parque Rechional incluye un campo de golf a o largo de Coast Rd, y l'aria a o norte d'Okiritoto Stream que ye conoixida como "Five Mile Strip" u "Five Mile Block" (literalment a "francha u bloque d'as cinco millas") debiu a la suya largaria aproximada. Un parking de caballos (zona ta aparcar carrozas de caballos) ye situau a o sud d'Okiritoto Stream. Se i puet acceder tamién en auto todoterreno dende iste punto.

A zona de Five Mile Block ofreixe camins ta fer en caballo u a piet. "Muriwai Beach and Regional Park". NZ Bridleways. Os ciclistas pueden disfrutar d'a carretera de Coast Rd dica a muga d'o Parque Rechional (encara que ye viedau de dentrar en a selva adchacent de Woodhill). Tamién bi ha muita chent fendo una gambada con os suyos cans por a zona, ya que bi ha muitas zonas en as que os animals pueden correr sin haber d'estar ligaus.

Referencias

Vinclos externos

  Muriwai - community promotion
  Muriwai Regional Park
   Muriwai Volunteer Fire Brigade
   Muriwai Volunteer Lifeguard Service
   Muriwai Environmental Action Community Trust
   Hillary Trail
  Muriwai Community Association
  Photographs of Muriwai held in Auckland Libraries' heritage collections.

Categoría:Plachas de Nueva Zelanda